b'\n_START_ARTICLE_\nMary Hesse\n_START_PARAGRAPH_\nMary B. Hesse (15. lokakuuta 1924 \xe2\x80\x93 2. lokakuuta 2016) oli englantilainen filosofi, joka erikoistui tieteenfilosofiaan. H\xc3\xa4n oli Cambridgen yliopiston tieteenfilosofian emeritaprofessori._NEWLINE_Hesse katsoi, p\xc3\xa4invastoin kuin Pierre Duhem, ett\xc3\xa4 mallit ja analogiat ovat oleellisia tieteellisen k\xc3\xa4yt\xc3\xa4nn\xc3\xb6n ja erityisesti tieteellisen edistyksen ymm\xc3\xa4rt\xc3\xa4misess\xc3\xa4, erityisesti liittyen siihen, kuinka jonkun tieteellisen teorian alue laajenee ja kuinka teoriat tuottavat uusia ennusteita. Esimerkkej\xc3\xa4 t\xc3\xa4llaisista malleista ovat dynaamisten systeemien biljardipallomalli sek\xc3\xa4 valoa kuvaavat mallit, jotka perustuvat analogioihin \xc3\xa4\xc3\xa4nest\xc3\xa4 tai vedess\xc3\xa4 etenevist\xc3\xa4 aalloista.'